Հասարակական կազմակերպությունների, կրթական և գիտական հաստատությունների ներկայացուցիչների և անհատների քննարկում Հայաստանի՝ Արդյունահանող ճյուղերի թափանցիկության նախաձեռնությանը (ԱՃԹՆ-EITI) միանալու և այդ գործընթացում քաղաքացիական հասարակության ակնկալիքների, դերի և մասնակցության հարցերի վերաբերյալ

Փետրվարի 5, 2016 | Հայաստանի ամերիկյան համալսարան

**ԱՐՁԱՆԱԳՐՈՒԹՅՈՒՆ**

**(նախագիծ)**

**Հանդիպմանը ներկա էին.**

* **Ալեն Ամիրխանյան** | Հայաստանի ամերիկյան համալսարան, Պատասխանատու հանքարդյունաբերության կենտրոն
* **Արթուր Գրիգորյան** | Էկոիրավունք ՀԿ
* **Բաբկեն Հարությունյան** | Civil Voice ՀԿ
* **Արթուր Համբարձումյան** | Civil Voice ՀԿ
* **Վահագն Խաչատուրյան** | Տնտեսական, քաղաքական, իրավագիտական հետազոտությունների և կանխատեսումների կենտրոն
* **Հարություն Մովսիսյան** | ԵՊՀ Կայուն զարգացման կենտրոն
* **Լենա Նազարյան** | Հայաստանի ամերիկյան համալսարան, Պատասխանատու հանքարդյունաբերության կենտրոն
* **Ինգա Զառաֆյան** | Էկոլուր ՀԿ
* **Արմեն Փարսադանյան** | Կայուն զարգացում ՀԿ
* **Արթուր Ղազարյան** | Աշխատավորների իրավունքների պաշտպանության միավորում ՀԿ
* **Սոնա Այվազյան** | Թրանսփարենսի Ինթերնեշնլ հակակոռուպցիոն կենտրոն

**Կայացվեցին հետևյալ որոշումները՝**

* Քաղաքացիական հասարակություն ասելով նկատի ունենալ և՛ հասարակական կազմակերպություն և՛ անհատ:
* Կազմել և առաջիկա հանդիպմանը հաստատել Բազմաշահագրգիռ կողմերի խմբում քաղաքացիական հասարակության անդամների ընտրությանը մասնակցելու իրավունք ունեցող ընտրողների ցուցակը: Հիշեցնենք, որ ս.թ. հունվարի 27-ի հանդիպմանը որոշվել էր, որ Բազմաշահագրգիռ կողմերի խմբում ՔՀԿ անդամ ընտրելու և ընտրվելու իրավունք ունեն քաղաքացիական հասարակության միայն այն ներկայացուցիչները, ովքեր ԱՃԹՆ-ի վերաբերյալ կազմակերպված քննարկումներին մասնակցել են մինչև ս.թ. հունվարի 22-ը: Մինչև ս.թ. հունվարի 22-ը քննարկումներին մասնակցած անձանց ցանկը կազմվել է հանդիպումների ժամանակ՝ նրանց կողմից լրացված գրացման թերթիկների կամ հանդիպումների կազմակերպիչների ներկայացրած ցուցակների հիման վրա:
* Որոշվեց, որ ԱՃԹՆ հանդիպումներին մասնակցած պետական և տեղական ինքնակառավարման մարմինների ներկայացուցիչները չեն կարող մասնակցել Բազմաշահագրգիռ կողմերի խմբում քաղաքացիական հասարակության անդամների ընտրությանը:
* Որոշվեց նամակ գրել ՀՀ կառավարությանը, Համաշխարհային Բանկին և EITI-ի քարտուղարությանը՝ պարզաբանելու, թե ի՞նչ լիազորություններ են ունենալու ՀՀ կառավարության կողմից Բազմաշահագրգիռ կողմերի խմբում ընդգրկվող փորձագետները և ինչպե՞ս են Բազմաշահագրգիռ կողմերի խմբում կայացվելու որոշումները:
* Որոշվեց անորոշ ժամկետով հետաձգել Բազմաշահագրգիռ կողմերի խմբում քաղաքացիական հասարակության անդամների ընտրությունը՝ մինչև որ պարզ կլինի վերանշյալ նամակով ՀՀ կառավարությանը, Համաշխարհային Բանկին և EITI-ի քարտուղարությանը ուղղված հարցերի պատասխանները:
* Որոշվեց հաջորդ հանդիպումը կազմակերպել **Հայաստանի ամերիկյան համալսարանի 133W հանդիպումների սենյակում, ս.թ. փետրվարի 9-ին, ժամը 15:30-18:00-ն:**